{'rm': 'Durant la sessiun po ina procedura penala cunter in parlamentari vegnir introducida pervia da crims u pervia da delicts che na stattan betg en in connex direct cun sia posiziun u cun sia activitad uffiziala mo cun ses consentiment en scrit u cun l’autorisaziun da la cumissiun cumpetenta da sia chombra. Il reglament da gestiun da mintga chombra designescha la cumissiun cumpetenta.', 'en': 'Criminal proceedings against an assembly member in respect of a felony or misdemeanour that is not connected with his or her official position or activities may only be initiated during a session with the written consent of the member or with the authorisation of the competent committee of the council to which the member belongs. The regulations of each council shall designate the competent committee.'}